stanford-oval/wikipedia huggingface dataset:
Federico Savelli

Federico Savelli
Federico Savelli, oikeammin Federico, Savellin herttua ja  Albanon ruhtinas (n. 1595 – n. 1660) oli italialainen kenraali ja diplomaatti, joka palveli keisaria ja paavia.
Savelli liittyi vuonna 1629 everstinä Albrecht von Wallensteinin armeijaan. Hän toimi Mecklenburgin komentajana vuosina 1630–31, mutta menetti asemansa kun Ruotsin kuningas Kustaa II Aadolf valloitti alueen helmikuussa 1631. Mecklenburgin huonosti järjestetyn puolustuksen takia Johann Tilly arvosteli Savellia voimakkaasti. Savelli nimitettiin keisarin joukkojen komentajaksi Reinillä, kun Matthias Gallas siirrettiin 1637 sieltä Pohjois-Saksaan Johan Banéria vastaan. Savelli hävisi Rheinfeldenin ja Wittenweierin taistelut ja vain hänen taustansa pelasti hänet sotaoikeudelta. Keisari siirsi Savellin diplomaattisiin tehtäviin, joissa hänen aiheutti vähemmän vahinkoa. Savelli jatkoi uraansa sotilaana, kun paavi Urbanus VIII nimitti hänet armeijansa komentajaksi. Paavi hävisi vuosina 1642–44 käydyn Castron sodan.
Savelli oli täysin epäpätevä upseerina. Hän nousi keisarillisen armeijan komentajaksi ainoastaan taustansa ansiosta (korkeaa italialaista aatelia). Häneltä puuttui pätevyyden lisäksi myös rohkeutta. Oletetaan, että kun Savellin alaiset valittivat Wieniin tämän epäpätevyydestä, heille annettiin ohjeeksi uutisoida vain komentajaansa liittyvät hyvät asiat.
Fernando José Penteado

Fernando José Penteado (s. 7. heinäkuuta 1934 São Paulo) on brasilialainen roomalaiskatolinen piispa. Hänet vihittiin papiksi São Paulon arkkihiippakuntaan 8. joulukuuta 1960 ja nimitettiin sen vihkipiispaksi sekä Turres Ammeniaen titulaaripiispaksi 2. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.
5. heinäkuuta 2000 Penteado sai nimityksen Jacarezinhon hiippakunnan piispaksi, jona hän toimi, kunnes jäi eläkkeelle 23. kesäkuuta 2010.
Etelä-Afrikan englanti

Englannin maantieteellinen levinneisyys Etelä-Afrikassa: englantia kotikielenään puhuvien tiheys. Neljä suuremman tiheyden rykelmää ovat Pretoria, Johannesburg, Durban, Port Elizabeth ja Kapkaupunki (lueteltuina myötäpäivään).
  <1 /km²
  1–3 /km²
  3–10 /km²
  10–30 /km²
  30–100 /km²
  100–300 /km²
  300–1000 /km²
  1000–3000 /km²
  >3000 /km²
Etelä-Afrikan englanti on Etelä-Afrikan tasavallassa ja vähemmissä määrin muun muassa Namibiassa ja Zimbabwessa puhuttava englannin kielen murre. Suurimmat erot Etelä-Afrikan englannin ja muiden englannin murteiden välillä ovat ääntämisessä. Lisäksi Etelä-Afrikan englannissa on vaikutteita muun muassa afrikaansin ja zulun kielistä.
Etelä-Afrikan englannissa olevat sanat, joita ei muissa englannin murteissa esiinny, ovat useimmiten lainasanoja afrikaansista.
Idiomeja

Vaikutus afrikaanista on tuonut monia idiomeja Etelä-Afrikan englantiin. Yksi erottuvimmista esimerkeistä on Afrikaanin sanan "ja" (lausutaan "a" kuten sanassa "father") käyttö korvaamaan "yes", toisin kuin "yeah" brittiläisessä, amerikkalaisessa ja australialaisessa englannissa.
"Do you want to go to a movie?" "Ja, sure"
Fernando Isern

Fernando Isern (s. 22. syyskuuta 1958 Havanna) on kuubalaissyntyinen, Yhdysvalloissa toimiva roomalaiskatolinen piispa. Hänet vihittiin papiksi Miamin arkkihiippakuntaan 16. huhtikuuta 1993 ja nimitettiin Pueblon hiippakunnan piispaksi 15. lokakuuta 2009. Piispaksi vihkiminen seurasi 10. joulukuuta. Pääkonsekraattorina toimi Charles Joseph Chaput, jota avustivat John Clement Favalora ja Arthur Nicholas Tafoya.
Fernando José Castro Aguayo

Msgn. Fernando José Castro Aguayo (2016)
Fernando José Castro Aguayo (s. 29. heinäkuuta 1951 Caracas) on venezuelalainen roomalaiskatolinen piispa.
Hänet vihki Opus Dein papiksi paavi Johannes Paavali II 31. toukokuuta 1984. Hänet nimitettiin Caracas, Santiago de Venezuelan arkkihiippakunnan vihkipiispaksi sekä Amporan titulaaripiispaksi 27. kesäkuuta 2009. Piispaksi vihkiminen seurasi 26. syyskuuta. Pääkonsekraattorina toimi Jorge Liberato Urosa Savino, jota avustivat Ubaldo Ramón Santana Sequera ja Baltazar Enrique Porras Cardozo.
Fernando Liñán

| Henkilötiedot |
| --- | --- | --- | --- |
Koko nimi: Fernando Liñán Rodriguez
Syntymäaika: 31. heinäkuuta 1986 (ikä 38)
Syntymäpaikka: Granada, Espanja
Pelipaikka: keskikenttäpelaaja
Pituus: 191 cm
Paino: 77 kg
Seura
Seura: PK-35 Vantaa
Pelinumero: 33
Junioriseurat
: Granada
Seurat
| Vuodet | Seura | O | (M) |
| 2005–2008 | Granada B | 67 | (9) |
| 2008–2009 | Arenas de Armilla | 28 | (1) |
| 2009–2014 | Maracena | 100 | (7) |
| 2013 | → Baza (laina) | 13 | (2) |
| 2014–2015 | Huétor Tájar | 32 | (1) |
| 2015 | Legirus Inter | 9 | (5) |
| 2016– | PK-35 Vantaa | 0 | (0) |
| Yhteensä | Yhteensä | 249 | (25) |
 Seurajoukkueuran tilastot kattavat vain kansalliset sarjat, päivitetty 11. huhtikuuta 2016.
Fernando Liñán Rodríguez (s. 31. heinäkuuta 1986 Granada, Espanja) on espanjalainen jalkapalloilija, joka edustaa Veikkausliigassa pelaavaa PK-35 Vantaata. Hän on pelipaikaltaan keskikenttäpelaaja.
Liñán on Granadan kasvatti. Hän ei kuitenkaan pelannut yhtään ottelua seuran edustusjoukkueessa. Vuonna 2008 Liñán siirtyi Granadan B-joukkueesta Arenas de Armillaan. Vuodet 2009–2014 hän edusti UD Maracenaa. Vuonna 2014 Liñán siirtyi CD Huétor Tájariin, jossa hän pelasi vajaan vuoden. Heinäkuussa 2015 Liñán solmi sopimuksen Nelosessa pelanneen FC Legirus Interin kanssa. Hän pelasi seurassa loppukauden aikana yhdeksän sarjaottelua tehden viisi maalia. Huhtikuussa 2016 Liñán siirtyi Veikkausliigan PK-35 Vantaahan.
Erno Rosenberg

Erno Rosenberg (s. 14. huhtikuuta 1985) on uransa päättänyt suomalainen jalkapalloilija, joka edusti Valkeakosken Hakaa (FC Haka) pelaten Hakan reservijoukkueessa Koskenpojissa Kolmosessa kaudella 2009. Hän on pelipaikaltaan keskikenttäpelaaja.
FJK:n kasvatti Rosenberg pelasi ensimmäisen ottelunsa Hakan edustusjoukkueessa ottelussa AC Allianssia vastaan kaudella 2005. Kauden aikana 180-senttinen keskikenttäpelaaja oli mukana myös Hakan euro-otteluissa Pjunik Jerevania ja Vålerengaa vastaan. Seuraavalla kaudella Rosenberg pelasi 15 liigaottelua ja hänen odotettiin nousevan lähivuosina tärkeään rooliin seurassaan. Rosenberg ja Haka purkivat kuitenkin kauden 2007 jälkeen sopimuksen, joka olisi jatkunut vielä seuraavan vuoden. Osapuolet tulivat siihen tulokseen, että Rosenbergille olisi parempi pelata jossain muussa seurassa runsaammalla peliajalla.
Tammikuussa 2008 Rosenberg teki vuoden sopimuksen Ykkösessä pelaavan FC Hämeenlinnan kanssa .
Kaudeksi 2009 Rosenberg palasi taas tuttuun ympäristöön Valkeakoskelle Hakaan, jossa Rosenbergin joukkue oli Kolmosessa pelaava reservijoukkue Koskenpojat (Valkeakoskelaisen VaKP:n edustusjoukkue, joka toimi yhteistyössä Hakan kanssa ja osana Hakaa). Rosenberg on pelasi vahvan alkukauden nousua havittelevan Koskenpoikien riveissä, ja näytti siltä ettei Rosenbergin ura olisi missään nimessä vielä lopullisesti ollut hautautumassa alasarjojen syövereihin.
Nykyisin Rosenberg asuu Kanta- Hämeessä ja vaikuttaa pankkialalla.
Aiheesta muualla

Rosenbergin tiedot FC Hakan sivuilla (Arkistoitu – Internet Archive)
Rosenbergin tiedot Veikkausliigan sivuilla[vanhentunut linkki]
Fernando Legal

Fernando Legal
Fernando Legal (17. joulukuuta 1931 São Paulo – 22. elokuuta 2023) oli brasilialainen roomalaiskatolinen piispa. Hänet vihittiin salesiaanien papiksi 8. joulukuuta 1959 ja nimitettiin Itapevan hiippakunnan piispaksi 28. maaliskuuta 1980. Piispaksi vihkiminen seurasi 31. toukokuuta. Pääkonsekraattorina toimi Carmine Rocco, jota avustivat Luciano Pedro Mendes de Almeida ja Ladislau Paz.
Legal sai 25. huhtikuuta 1985 nimityksen Limeiran ja 15. maaliskuuta 1989 São Miguel Paulistan hiippakunnan piispaksi. Hän jäi eläkkeelle 9. tammikuuta 2008.
Ferrières-en-Bray

| Ferrières-en-Bray |
| --- | --- |
 Kunnantalo
 Ferrières-en-Bray
 Koordinaatit: 49°29′01″N, 1°44′44″E 
Valtio:  Ranska
Alue:  Ylä-Normandia
Departementti:  Seine-Maritime
Arrondissementti:  Dieppe
Pinta-ala:  
 – Kokonaispinta-ala:  15,9 km²
Väkiluku (2015):  1 681 
 – Väestötiheys:  105 as./km²
Kunnan numero:  76260
 
 Kunnan kotisivut 
Infobox OKVirheellinen NIMI-arvo: 
Ferrières-en-Bray on kunta Pohjois-Ranskassa Seine-Maritimen departementissa Normandian alueella. Se sijaitsee noin 50 kilometriä Rouenista itään.
Vuonna 1850 Pariisin Les Halles -ruokatorin työntekijä Charles Gervais sopi yhteistyöstä paikkakuntalaisen maanviljelijän kanssa. Tästä yhteistyöstä syntyivät meijerituotteet, jotka saivat tuotenimen Petit suisse. Meijerituotteita valmistava Gervais -yhtiön suurin tuotantolaitos ja pääkonttori ovat yhä Ferrières-en-Brayssa.
Aiheesta muualla

Kuvia tai muita tiedostoja aiheesta Ferrières-en-Bray Wikimedia Commonsissa
Finias ja Ferb: Elokuva – Candace vastaan universumi

| Finias ja Ferb: Elokuva – Candace vastaan universumi> Phineas and Ferb the Movie: Candace Against the Universe |
| --- | --- |

Ohjaaja:  Bob Bowen
Käsikirjoittaja:   Dan Povenmire  Jeff ”Swampy” Marsh  Jon Colton Barry  Jim Bernstein  Joshua Pruett  Kate Kondell  Jeffrey M. Howard  Bob Bowen 
Perustuu:  Dan Povermiren ja Jeff ”Swampy" Marshin televisio-ohjelmaan Finias ja Ferb
Tuottaja:  Brandi Young
Säveltäjä:  Danny Jacob
Pääosat:   Vincent Martella  Ashley Tisdale  David Errigo Jr.  Jeff ”Swampy" Marsh  Tyler Mann  Bobby Gaylor  Maulik Pancholy  Dan Povenmire  Alyson Stoner  Dee Bradley Baker 
Valmistustiedot
Valmistusmaa:  Yhdysvallat
Tuotantoyhtiö:  Disney Television Animation
Levittäjä:  Disney+
Ensi-ilta:   2020-8-2727. elokuuta 2020 (Yhdysvallat)  2020-9-1515. syyskuuta 2020 (Suomi)  
Kesto:  85 minuuttia
Alkuperäiskieli:  englanti
Aiheesta muualla
IMDb 
Infobox OKVirheellinen NIMI-arvo: 
Finias ja Ferb: Elokuva – Candace vastaan universumi (engl. Phineas and Ferb the Movie: Candace Against the Universe) on vuonna 2020 valmistunut yhdysvaltalainen animoitu musikaali-seikkailukomedia, jonka on tuottanut Disney Television Animation. Elokuvan on kirjoittanut ja ohjannut Bob Bowen. Se perustuu Dan Povenmiren ja Jeff ”Swampy” Marshin luomaan animaatiosarjaan Finias ja Ferb ja on myös yksittäinen jatko-osa elokuvalle Finias ja Ferb -elokuva: Yli kaksiulotteisuuden (2011). Elokuva keskittyy Finias Flynniin ja Ferb Fletcheriin, jotka pelastavat sisarensa Candace Flynnin Feebla-Oot-planeetalta.
Disney+-suoratoistopalvelua kehittäessään Disney otti yhteyttä Povenmireen ja Marshiin saadakseen uuden Finias ja Ferb -elokuvan. Elokuvaa alettiin työstää Disney Television Animationissa, mutta sitä jatkettiin etänä kotoa koronaviruspandemian vuoksi. Äänensä hahmoille antavat samat näyttelijät kuin sarjassa lukuun ottamatta Thomas Brodie-Sangsteria, joka on Ferbin alkuperäinen ääni ja jonka korvaajana toimii David Errigo Jr. Elokuva julkaistiin Disney+:ssa Yhdysvalloissa 28. elokuuta 2020 ja Suomessa 15. syyskuuta, jolloin Disney+ myös avattiin Suomessa.
Aiheesta muualla

Finias ja Ferb: Elokuva – Candace vastaan universumi Internet Movie Databasessa (englanniksi)
Fast & Furious 7

| Fast & Furious 7> Furious 7 |
| --- | --- |

Ohjaaja:  James Wan
Käsikirjoittaja:  Chris Morgan
Tuottaja:  Neal H. Moritz Vin Diesel Larry D. Webster
Säveltäjä:  Brian Tyler Marc Spicer
Kuvaaja:  Stephen F. Windon
Leikkaaja:  Christian Wagner Leight Folsom Boyd Dylan Highsmith Kirk M. Morri
Lavastaja:  Anne McCarthy
Pääosat:  Vin Diesel Paul Walker Dwayne Johnson Michelle Rodriguez Jordana Brewster Tyrese Gibson Chris ”Ludacris” Bridges Kurt Russell Jason Statham Iggy Azalea
Valmistustiedot
Valmistusmaa:  Yhdysvallat
Tuotantoyhtiö:  Universal Pictures Original Film One Race Films Media Rights Capital China Film Group
Levittäjä:  UIP-Dunafilm Netflix Microsoft Store Xfinity Streampix
Ensi-ilta:   1. huhtikuuta 2015  3. huhtikuuta 2015
Kesto:  137 minuuttia
Alkuperäiskieli:  englanti
Budjetti:  190 000 000 dollaria
Tuotto:  1 514 827 481 dollaria
Edeltäjä:  Fast & Furious 6
Seuraaja:  Fast & Furious 8
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Fast & Furious 7 (myös Furious 7) on vuonna 2015 ensi-iltansa saanut yhdysvaltalainen toimintaelokuva, jonka on ohjannut James Wan. Elokuva on Hurjapäät-elokuvasarjan seitsemäs osa. Sen pääosissa esiintyvät Vin Diesel, Paul Walker, Dwayne Johnson, Michelle Rodriguez, Jordana Brewster, Tyrese Gibson, Chris ”Ludacris” Bridges, Kurt Russell ja Jason Statham. Fast & Furious 7:ssa Dominic Toretto (Diesel), Brian O’Conner (Walker) ja heidän tiiminsä ovat palanneet Yhdysvaltoihin elämään normaalia elämää saatuaan armahduksen aiemmista rikoksistaan edellisessä elokuvassa. Tiimi joutuu ongelmiin, kun erikoisjoukoissa palvellut salamurhaaja Deckard Shaw (Statham) pyrkii kostamaan tiimille koomassa makaavan veljensä puolesta.
Elokuva jäi auto-onnettomuudessa 30. marraskuuta 2013 kuolleen Walkerin viimeiseksi. Walkerin kuoleman jälkeen kuvauksia lykättiin, kun käsikirjoitusta piti muokata. Hänen veljensä Caleb ja Cody olivat Walkerin sijaisnäyttelijöinä tämän kesken jääneissä kohtauksissa.
Fast & Furious 7 sai ensi-iltansa Suomessa 1. huhtikuuta 2015, jonka jälkeen se ilmestyi Yhdysvalloissa 3. huhtikuuta. Elokuva tuotti lipputuloja yli 392 miljoonaa dollaria ensimmäisen kolmen päivän aikana, mikä tekee siitä kaikkien aikojen neljänneksi suurimman avauksen. Elokuva on tuottanut yli 1,2 miljardia dollaria ja se on vuoden 2015 kolmanneksi eniten tuottanut elokuva, minkä lisäksi maailman 11. tuottanein elokuva kautta aikojen.
Näyttelijät

| 0 | 1 | 2 |
| --- | --- | --- |
|  Vin Diesel  | … |  Dominic Toretto   |
|  Paul Walker  | … |  Brian O’Conner   |
|  Dwayne Johnson  | … |  Luke Hobbs   |
|  Michelle Rodríguez  | … |  Leticia "Letty" Ortiz   |
|  Jordana Brewster  | … |  Mia Toretto   |
|  Tyrese Gibson  | … |  Roman Pearce   |
|  Ludacris  | … |  Tej Parker   |
|  Lucas Black  | … |  Sean Boswell   |
|  Jason Statham  | … |  Deckard Shaw   |
|  Elsa Pataky  | … |  Elena Neves   |
|  Kurt Russell  | … |  Mr. Nobody   |
|  Tony Jaa  | … |  Kiet   |
|  Ronda Rousey  | … |  Kara   |
|  Nathalie Emmanuel  | … |  Ramsey   |
|  Djimon Hounsou  | … |  Mose Jakande   |
|  John Brotherton  | … |  Sheppard   |
|  Ali Fazal  | … |  Zafar   |
Finian’s Rainbow

Finian’s Rainbow (vap. suom. Finianin sateenkaari) on satiirinen Broadway-musikaali vuodelta 1947. Näytelmän käsikirjoittivat E. Y. Harburg ja Fred Saidy. Musiikin sävelsi Burton Lane ja sanoitti Harburg.
Musikaalin ensi-ilta oli 10. tammikuuta 1947 New Yorkin 46th Street Theatressa. Viimeinen esitys oli 2. lokakuuta 1948, ja yhteensä musikaalia esitettiin tänä aikana 725 kertaa. Näytelmä on otettu Broadwaylla uudelleen ohjelmistoon kolmasti: toukokuussa 1955, kesällä 1960 ja talvella 2009–2010.
Finian’s Rainbow palkittiin parhaan koreografian ja parhaan musikaalinäyttelijän (David Wayne) Tonylla. Vuonna 1948 se sai lisäksi parhaan kapellimestarin Tony-palkinnon.
Musikaalista tehtiin vuonna 1968 elokuvaversio Finianin sateenkaari.
Pääroolit

Suluissa on esitetty Broadway-ensi-illan näyttelijä.
Susan Mahoney (Anita Alvarez)
Finian McLonergan (Albert Sharpe)
Woody Mahoney (Donald Richards)
Sharon McLonergan (Ella Logan)
Menninkäinen Og (David Wayne)
Senaattori Billboard Rawkins (Robert Pitkin)
F. Richard Jones

IF. Richard Jones (1919)
Frank Richard Jones (7. syyskuuta 1893 – 14. joulukuuta 1930) oli yhdysvaltalainen elokuvaohjaaja. Hän syntyi St. Louisissa, Missourissa, ja kuoli 37-vuotiaana tuberkuloosiin Hollywoodissa, Kaliforniassa.
Jonesin töiden joukossa ovat Mickey (1918), Molly seitsemännessä taivaassa (1921), Meksikon villikissa (1922), El Gaucho (1928) ja Kapteeni "Bulldog" Drummond (1929).
Stan Laurel oli F. Richard Jonesin ihailija. [lähde? ]
Aiheesta muualla

F. Richard Jones Internet Movie Databasessa. (englanniksi)
Fidžin ritarikunta

Fidžin ritarikunta (engl. Order of Fiji) on fidžiläinen ritarikunta, joka perustettiin presidentti Josefa Iloilovatu Uluivudan käskystä 8. maaliskuuta 1995. Kunnianosoitusta myönnetään tunnustuksena poikkeuksellisista ansioista jonkin tietyn yhteisön tai kansakunnan hyväksi tai erityisen rohkeista teoista, joilla pyritään pelastamaan fidžiläisen henkilön henki. Saajan ei tarvitse olla Fidžin kansalainen.
Kunnianosoitusta jaetaan kolmessa luokassa jonka lisäksi on olemassa myös erillinen ritarikuntaan kuuluva mitali. Ritarikunnan nauha on erilainen sen mukaan, onko se myönnetty sotilas- vai siviiliansioista. Ritarikunnan ketju toimii maan istuvan presidentin vallan symbolina.
Siviilien nauha
Sotilashenkilöiden nauha
Ferrières (Belgia)

| Ferrières |
| --- | --- |
 Ferrières'n kirkonkylää
 vaakuna
 Ferrières
 Koordinaatit: 50°23′N, 5°36′E 
Valtio:  Belgia
Alue:  Vallonia
Maakunta:  Liège
Arrondissementti:  Huy
Hallinto:  
 – Hallinnon tyyppi:  Kunta
 – Pormestari:  Frédéric Léonard
Kunnanvaltuusto:  15 paikkaa
Pinta-ala:  
 – Kokonaispinta-ala:  56,90 km²
Väkiluku (2014):  4 724
 – Väestötiheys:  83 as./km²
 
 www.ferrieres.be 
Infobox OKVirheellinen NIMI-arvo: 
Ferrières on Liègen maakunnassa Valloniassa sijaitseva Belgian kunta. Se kuuluu Belgian ranskankieliseen osaan. Ferrièresin asukasluku on 4 724 (2014).
Ferrièresiin kuuluvat seuraavat kylät: My, Vieuxville, Werbomont ja Xhoris.
Aiheesta muualla

Kuvia tai muita tiedostoja aiheesta Ferrières Wikimedia Commonsissa
Kunnan kotisivut (ranskaksi)
Liègen provinssin kunnat
Frederickin piirikunta (Maryland)

Frederickin piirikunta (engl. Frederick County) on Yhdysvaltojen Marylandin osavaltiossa sijaitseva piirikunta. Sen väkiluku oli 259 547 vuonna 2019. Piirikunnan hallintokeskus on Frederickin kaupunki. Piirikunta on perustettu 10. kesäkuuta 1748.
Aiheesta muualla

Kuvia tai muita tiedostoja aiheesta Frederickin piirikunta (Maryland) Wikimedia Commonsissa
Epsilon Indi

| Epsilon Indi |
| --- | --- |

HD-designaatio:  209100
Muut designaatiot:  GJ 845, HIP 108870, HR 8387, LHS 67
Fyysiset ominaisuudet
Spektriluokka:  K5V + T1 + T6
Massa:  0,762 ± 0,038 M☉
Säde:  0,732 ± 0,006 R☉
Ikä:  1,3 miljardia vuotta
Astrometriset ominaisuudet
Rektaskensio (J2000):  22h 03m 21,658s ± 2,11
Deklinaatio (J2000):  −56° 47′ 09,52″ ± 1,50
Etäisyys:  11,81 ± 0,01 valovuotta (3,622 ± 0,004 pc parsekia)
Parallaksi:  276,06 ± 0,28 mas
Säteisnopeus:  −40,4 km/s km/s
Ominaisliike:  RA: 3960,93 ± 0,24 mas/v dekl.: −2539,23 ± 0,17 mas/v mas/v
Epsilon Indi on eräs Aurinkoa lähimmistä tähdistä. Oranssilla, aurinkoa selvästi pienemmällä tähdellä on erittäin suuri liikenopeus.
Perustietoja Epsilon Indistä

Etäisyys: 11,82 valovuotta eli 3,625 parsekia Maan aurinkokunnasta.
Näennäinen kirkkaus 4,68
Absoluuttinen kirkkaus 3,68
Väri-indeksi B-V 1,05
Spektriluokka K4,5Ve
Pintalämpötila 4 620 K.
Massa 0,77 aurinkoa
Säde 0,76 aurinkoa
luminositeetti eli säteilyntuotto 0,147 (koko säteily 0,22?) aurinkoa.
Pyörähdysaika 23 vuorokautta
Magneettisesti aktiivinen kromosfääri eli kaasukehä ja korona (ulompi vaippa) joka säteilee röntgensäteitä.
Tähti pyörii 0,7 km/s ja on kallellaan taivaan tasoa vasten 26 astetta.
Metallipitoisuus 0,6–1,1 kertaa Auringon metallipitoisuus.
Tähden ikä on 0,8–1,3 miljardia vuotta.
Elokelpoinen vyöhyke on tähden ympärillä 0,38 AU:n etäisyydellä.
Epsilon Indin seuralaiset

Epsilon Indiä kiertää ruskea kääpiö, tai oikeammin kaksoiskääpiö, 1 459 AU:n etäisyydellä päätähdestä. Kiertoaika on 63 000 vuotta. Ruskeassa kääpiössä on havaittu metaania.
Kaksoiskääpiöistä suuremman (B) massa on 47±10 x Jupiterin massaa ja pienemmän (C) 28±7 Jupiterin massaa, ja niiden välinen etäisyys on 2,65 AU:ta. Kääpiöiden kiertoaika toistensa ympäri on 15 vuotta.
Epsilon Indin seuralaiset > B

Ba:n luminositeetti on 0,000019 aurinkoa
Lämpötila 1 276 kelviniä.
Säde 0,091 aurinkoa eli 10 kertaa Maan säde, ja Jupiterin kokoluokkaa.
Kirkkaus infrapunassa Ks 11,2
Luminositeetin logaritmi Log L/Lo = −4,67.
Spektrityyppi T1V.
Epsilon Indin seuralaiset > C

Bb:n luminositeetti 0,0000045 aurinkoa
Spektrityyppi T6
Lämpötila 854 kelviniä.
Säde 0,096 aurinkoa.
Se on ba:ta himmeämpi infrapunavalossa.
Filip Štrauh

| Mitalit> Maa:   Venäjä.Miesten kilpapurjehdus. Olympialaiset  | Mitalit> Maa:   Venäjä.Miesten kilpapurjehdus. Olympialaiset  | Mitalit> Maa:   Venäjä.Miesten kilpapurjehdus. Olympialaiset  | Maa:   Venäjä> Miesten kilpapurjehdus. |
| --- | --- | --- | --- |
|  Pronssia | Tukholma 1912 | 10mR |  |
Filip Štrauh (8. elokuuta 1862 Pietari – 3. marraskuuta 1924 Leningrad) oli venäläinen kilpapurjehtija ja olympiamitalisti.
Štrauh kuului venäläisen Gallia II -veneen miehistöön sen saadessa 10mR-luokan olympiapronssia Tukholmasta 1912.
Fidžin lippu

Itsenäisyyden ajan lippu vuoteen 2015.
1924–1970 käytössä ollut vanha lippu.
Fidžin lippu on Fidžin valtion virallinen tunnus vaakunan ohella. Se otettiin käyttöön maan itsenäistyttyä 10. lokakuuta 1970. Lipun vasemmassa yläkulmassa oleva Yhdistyneen kuningaskunnan lippu on osoituksena maiden yhteisestä historiasta samoin kuin monilla alueen mailla.
Nykyinen lippu on hyvin samankaltainen kuin ennen itsenäisyyttä käytetty lippu. Vanhemmassa versiossa kuitenkin käytettiin tummemman sinistä väriä, ja siinä oli Fidžin koko vaakuna.
Fidži aikoi ottaa uuden lipun käyttöön vuoden 2016 syyskuussa. Suunnittelusta järjestettiin kilpailu, jonka voittaja oli tarkoitus julkistaa heinäkuussa 2016. Uudessa lipussa ei olisi ollut brittivaltaan viittaavia tunnuksia, ja niiden tilalle olisi tullut itsenäisyydestä kertova tunnus. Pääministeri Frank Bainimarama ilmoitti kuitenkin elokuussa 2016, että lippua ei lähitulevaisuudessa vaihdeta.
Fremantle (mediayritys)

Fremantlen logo
Yrityksen aiempi logo
Fremantle (aikaisemmin FremantleMedia) on brittiläinen televisiotuotannon yritys. Fremantlen omistaa RTL Group. Fremantlen tuotantoja ovat muun muassa The X Factor ja Modus.
Fanny Lundahl-Sundblad

Fanny Lundahl-Sundblad, vuoteen 1882 Lundahl (16. toukokuuta 1853 Helsinki – 1. huhtikuuta 1918 Turku) oli suomalainen taidemaalari, joka erikoistui kukka-aiheisiin ja kehitti ensimmäisten joukossa taideteollisesti posliininmaalausta Suomessa.
Elämä > Nuoruus

Lundahl-Sundbladin vanhemmat olivat toimitussihteeri Julius Ferdinand Lundahl ja Constantina Oktavia Augusta Gripenberg ja puoliso vuodesta 1882 insinööri Gustav Wilhelm Sundblad (k. 1910). Lundahl-Sundbladin isä kuoli, kun tytär oli vain yksivuotias, ja 12-vuotiaana hän menetti myös äitinsä. Lundahl-Sundblad kävi Helsingissä ruotsinkielistä tyttökoulua.
Elämä > Opinnot ja näyttelyt

Turussa asuvat tädit kasvattivat tytön ja siellä hän aloitti myös taideopinnot 1870 Turun piirustuskoulussa, mutta muutti 1872 Helsinkiin ja jatkoi vielä taideopintojaan kaksi vuotta Suomen Taideyhdistyksen piirustuskoulussa. Fredrik Cygnaeus oli hänen varhaisia tukijoitaan, mutta 1875 hän sai myös valtion apurahan vuoden mittaiselle opintomatkalle Kööpenhaminaan, erikoistuakseen kukkamaalaukseen.
Siirryttyään Pariisiin syksyllä 1876 hän paneutui posliininmaalaukseen Sèvresissä sijainneessa kuuluisassa posliinitehtaassa, jossa oli myös oma koulu. Hänen maalaamiaan posliiniesineitä oli ensimmäisen kerran esillä Helsingissä joulukuussa 1876 ja kesäkuussa 1877 ja sittemmin muun muassa Pariisin maailmannäyttelyssä 1889 ja Moskovan taideteollisuusnäyttelyssä 1882.
Elämä > Myöhemmät vaiheet

Lundahl-Sundblad toimi paitsi itsenäisenä taiteilijana omassa ateljeessaan, myös opetti posliininmaalausta Taideteollisuusyhdistyksen koulussa, ohjasi yksityisoppilaita ja koristeli Arabialle posliinia 1878–1881.  Mentyään naimisiin Lundahl-Sundblad muutti miehensä työn takia Turkuun ja jatkoi työskentelyä, näyttelyihin osallistumista ja opettamista siellä, mukaan lukien kukkataulujen maalaaminen.
Gladioluksia-maalaus oli esillä Kukkia kankaalle ja posliiniin -näyttelyssä Cygnaeuksen galleriassa 1992.
Gladioluksia. Luonnos Pariisin maailmannäyttelyssä 1889 olleisiin suuriin vaaseihin (öljy pahville, 70x47cm).